Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) azon építmények, amelyek vagy amelyeknek egyes részei a 16/2000. (VI. 8.) EüM rendeletben meghatározott
Paragraph Index: 2829

e) azon építmények, amelyek vagy amelyeknek egyes részei a 16/2000. (VI. 8.) EüM rendeletben meghatározott ellenõrzött területhez tartoznak. Érvényes dokumentáció A nukleáris létesítmény tényleges állapotát, az ott folyó tevékenységet tükrözõ, azzal összhangban levõ és meghatározott eljárás szerint jóváhagyott dokumentumok összessége. Esemény Minden olyan beavatkozás, történés vagy ezek hiánya, amely következményeként eltérés mutatkozik az elvárt, tervezett állapottól, és hatással van vagy lehet a nukleáris létesítmény üzemére. Esemény alapvetõ oka Az esemény okai közül az az ok, amelyet kijavítva vagy megszüntetve az adott és hasonló események ismételt bekövetkezése megelõzhetõ. Eseménysor Valamely kezdeti eseményt követõ, a következmények szempontjából egymással összefüggõ események sorozata azon eseménnyel bezárólag, melynél a következmények már teljesen kifejlõdtek. Egy kezdeti eseménynek részben vagy teljes egészében eltérõ események eredményeként különbözõ következményei lehetnek. Ezek mindegyikét egy eseménysornak kell tekinteni. Feltételezett kezdeti esemény A tervezéskor meghatározott esemény, amely várható üzemi eseményhez, tervezési üzemzavarhoz vagy balesethez vezet vagy vezethet. Felügyelt terület Olyan terület, amely az ionizáló sugárzás elleni védelem céljából meghatározott felügyelet alatt áll. Fizikai elválasztás Rendszer, rendszerelemek geometriai szétválasztása (távolság, határoló eszköz stb.) megfelelõ eszközzel, szerkezettel. Földrengés intenzitás Az adott helyre vonatkozó, empirikus skálán definiált szám, amely a földrengés okozta szubjektív érzet, épületkárok és a környezetben észlelhetõ változások szerint minõsíti a földrengéseket. Hazánkban egyebek mellett a Medvegyev-Sponhauer- Karnik féle MSK-64 skálát alkalmazzák, amely 12 fokú. Fõjavítás Atomerõmûvi blokk esetében a fûtõelemek üzemszerû cseréjével összekötött tervszerû karbantartási és javítási tevékenységek összessége. Függetlenség Rendszerek, rendszerelemek olyan állapota, jellemzõje, melynek következtében az egyes rendszerek, rendszerelemek nincsenek egymásra hatással, azaz valamely rendszer, rendszerelem mûködése vagy meghibásodása nem befolyásolja valamely más rendszer, rendszerelem állapotát, mûködését, jellemzõit. Fûtõelem Atomreaktor üzemanyaga, amely nukleáris anyagot tartalmaz. Fûtõelemköteg, (fûtõelem) kazetta A fûtõelemek normál üzemi körülmények között legkisebb közösen mozgatható, kezelhetõ, összeszerelt egysége. Hasonló alkatrész, szerkezeti elem, rendszerelem Hasonló az alkatrész, a szerkezeti elem és a rendszerelem, amennyiben a Hatóság által elfogadott biztonsági elemzés igazolta, hogy az egyenértékû az eredetivel. Hatóság Engedélyezésre és/vagy ellenõrzésre felhatalmazott, az engedélyestõl független nemzeti szervezet. A Nukleáris Biztonsági Szabályzatokban a „Hatóság” megnevezésen az Országos Atomenergia Hivatal Nukleáris Biztonsági Igazgatóságát kell érteni, míg a „hatóság” megnevezés általános értelemben használt. Hiba Egy rendszernek, rendszerelemnek bármely olyan, az elvárt üzemi állapottól való eltérése, amely a rendszerben vagy rendszerelemben hibás tervezés, kivitelezés következtében jelentkezik vagy az üzemeltetés során elõforduló külsõ, illetve belsõ ok vagy hibás kezelõi tevékenység miatt jön létre. Idegen test Minden anyag, amely nem része a rendszerelemnek, vagy nem a terv szerinti helyen van a rendszerelemen belül, és nem része a rendszerelemben levõ közegnek. Határozott kontúrral, térbeli kiterjedéssel rendelkezik, és mérete olyan, hogy a közeg által elmozdítva az SZBV kazetta beszorulását, az üzemanyag pálca inhermetikusságát, vagy a fûtõelemen átáramló közeg mennyiségének csökkenését, a hõátadás leromlását, továbbá a hermetizálási vagy a radioaktív kibocsátást megakadályozó funkciók romlását okozza vagy okozhatja. Az a test, amelyet a karbantartást lezáró tervezett tisztaságellenõrzés során derítettek fel és távolítottak el, és bizonyítottan az adott karbantartási folyamatban keletkezett, nem tekinthetõ idegen testnek. Javítás Az atomerõmû rendszereire, rendszerelemeire, építményeire, és épületszerkezeteire a tervezés során meghatározott és az érvényes dokumentációban rögzített állapot helyreállítására irányuló tevékenység. A javítás két típusa különböztethetõ meg. Alkatrész, szerkezeti elem beépítése nélkül (tisztítás, kontakt hiba megszüntetés stb.), vagy az eredetivel minden jellemzõjében (anyag, geometria, mûködési mód, környezetállóság, megbízhatóság, gyártó, gyártási mód, típus stb.) azonos alkatrész, szerkezeti elem cseréjével elvégzett, jóváhagyott technológiai elõírás szerinti megmunkálással (anyageltávolítással), anyag kimunkálással, anyagpótlással (pl. hegesztés), esetleg ezek kombinációjával járó javítás. A javítás definíciója nem vonatkozik a programozható készülékek és számítógépek szoftverére. Jelentésköteles esemény Jogszabályokban szereplõ követelmény vagy egyedi hatósági elõírás alapján a Hatóság részére jelentendõ esemény. Karbantartás A nukleáris létesítmény rendszerein, rendszerelemein végzett tevékenység, amelynek célja, hogy azok funkciójukat a tervezett módon és megbízhatósággal, továbbá gazdaságosan ellássák a blokk tervezett üzemidején belül. A karbantartás két típusát különböztetjük meg: – a megelõzõ karbantartást, – a javító karbantartást (javítást). A megelõzõ karbantartás ciklikus (a tényleges állapottól függetlenül a korábbi tapasztalatok, elõírások alapján meghatározott terjedelmû, módú és gyakoriságú javítás) és állapot függõ (mért, illetve megfigyelt paraméterek változása alapján meghatározott terjedelmû, módú és idõtartamú javítás) karbantartásból áll. A javító karbantartás elvégzését meghibásodás teszi szükségessé. A javítás terjedelme, módja és idõpontja a meghibásodás mértékétõl és természetétõl függ. Karbantartási program Az egyes rendszereken, rendszerelemeken végrehajtandó karbantartási tevékenységek hosszútávú terve, amely a rendszerek és rendszerelemek elõirányzott funkcióinak fenntartása, valamint a meghibásodások biztonsági következményeinek elkerülése, kiküszöbölése érdekében kerül meghatározásra. Kedvezõtlen biztonsági állapot A nukleáris létesítmény biztonságának olyan csökkenése, vagy állapotában olyan hiányosság felismerése, amelynek mértéke nem igényel azonnali és közvetlen beavatkozást, azonban intézkedés szükséges a megszüntetésére. Kereskedelmi termék Azonos munkafolyamattal nagy tömegben gyártott, elismert szervezet által elfogadott mûszaki dokumentációban (pl. szabvány) rögzített jellemzõkkel rendelkezõ, biztosítottan homogén minõségû, kereskedelmi forgalomból beszerezhetõ készáru (csavar, karima, csõ, kábel stb.) vagy berendezés (motor, szivattyú, szerelvény stb.). Nem tekinthetõk kereskedelmi terméknek az a készáru vagy berendezés, amely tervezési és gyártási folyamata szükségessé tesz a gyártási folyamat közbeni ellenõrzést annak érdekében, hogy a biztonsági funkció megvalósítása szempontjából kritikus jellemzõknél a nem megfelelõségek azonosításra és megszüntetésre kerüljenek. Kérdésfelvetõ magatartás Az egyén törekvése feladatának megértésére, felelõsségi körének végiggondolására, mindezek biztonsággal való összefüggésének átlátására, a mindehhez számára szükséges tudás meglétének megítélésére, a munkatársai felelõsségi körének megismerésére, a körülmények esetleges szokatlanságának feltárására, segítség igénybevétele szükségességének megítélésére, a lehetséges hibák végiggondolására, a bekövetkezhetõ berendezés-meghibásodások és hibák következményeinek, a hibák megelõzése érdekében lehetséges teendõinek átgondolására, a meghibásodások esetén szükséges tevékenységének számbavételére. Kiégett üzemanyag Az atomreaktorban hasznosított üzemanyag, amely – a reaktoron kívüli – újrahasznosíthatósága miatt nem minõsül hulladéknak. Kisjavítás Fûtõelem csere nélküli javítási és karbantartási tevékenységek, melyhez a blokk teljesítményét a minimális ellenõrzött teljesítmény alá kell vinni. Kisteljesítményû (atom)reaktor 10 MW vagy annál kisebb hõteljesítményû reaktor. Kockázat Valamely tevékenység, történés lehetséges következményeinek és azok bekövetkezési gyakoriságának szorzata. Konténment A reaktort és annak közvetlenül kapcsolódó rendszereit, rendszerelemeit körülvevõ építmény, amelynek az a funkciója, hogy bármely tervezett üzemállapot esetén megakadályozza a radioaktív anyagok környezetbe jutását. Korlátozott idõtartamra érvényes elemzések A nukleáris létesítmény tervezett üzemidején túli üzemeltetés engedélyezési terjedelmébe tartozó rendszerelemek megfelelõségének igazolására szolgáló olyan elemzések, melyek figyelembe veszik a rendszerelem öregedési folyamatait és elemzési alapként az erõmû tervezett üzemidejét, illetve az annak során várható üzemmódokból származó igénybevételeket. Közös okú meghibásodás Két vagy több rendszer vagy rendszerelem meghibásodása egyetlen esemény vagy ok hatására (pl. földrengés, tûz). Közös módú meghibásodás A közös módú (módusú) hibák azok a tervezésre, gyártásra visszavezethetõ hibák, amelyek hasonló üzemi vagy üzemzavari körülmények között vezetnek redundáns elemek nem feltétlenül, de akár egyidejû, azonos módon bekövetkezõ meghibásodásához. Lehet egy hiba egyszerre közös okú és közös módú is. Kutató atomreaktor Olyan nukleáris létesítmény, amelyet neutron- és egyéb sugárfizikai kutatások végzése, anyagok és rendszerek fizikai tulajdonságainak vizsgálata, radioaktív izotópok elõállítása céljából létesítettek. Lakosság vonatkoztatási csoportja Olyan egyének csoportja, akiknek az adott forrásból származó sugárterhelése elfogadhatóan egyenletes eloszlású, és a sugárzásnak legnagyobb mértékben kitett személyek sugárterhelését képviseli. Leszerelés A nukleáris létesítmény egészének, rendszerei, rendszerelemei döntõ részének végleges üzemen kívül helyezését, a nukleáris üzemanyag és az egyéb tárolt radioaktív anyagok eltávolítását, továbbá a leszerelést elõkészítõ idõszakot követõ tevékenység, amelynek célja általában a telephely korlátozás nélküli felhasználásra történõ felszabadítása. Létesítmény Adott feladat ellátására szolgáló rendszerek és rendszerelemek összessége, amelyek a létesítmény feladatának teljesítéséhez szükséges funkciók és részfunkciók megvalósítását biztosítják. Létesítményi tûzoltóság A gazdálkodó szervezet vagy más jogi személy tevékenységével összefüggõ tûzoltási és más mûszaki mentési feladatok elsõdleges ellátására létrehozott és fenntartott szervezet. Másodlagos rendszerelem A biztonsági rendszerek biztonsági funkciójának megvalósításához közvetlenül nem szükséges rendszerelemek (pl. a rendszer kezeléséhez, ellenõrzéséhez használandók). Maximális méretezési földrengés1 A maximális méretezési földrengés az a legnagyobb földrengés, amelynek bekövetkezése esetén a nukleáris létesítményben biztosított az alapvetõ biztonsági funkciók ellátása. 1 A maximális méretezési földrengés fogalma azonos az USA-ban bevezetett safe shutdown earthquake (SSE), illetve a Nemzetközi Atomenergia Ügynökség terminológiája szerinti SL-2 földrengésszint fogalmával. Meghibásodás A nukleáris létesítmény rendszerelemének külsõ vagy belsõ okból bekövetkezõ olyan megváltozása, amely a tervezés során elõirányzott funkció részleges vagy teljes megszûnését, vagy nem kívánt módon történõ megvalósulását eredményezi (pl. egy csõvezeték meghibásodása szivárgást, törést vagy eldugulást jelent, egy csõvezetéki szerelvény meghibásodása jelentheti azt, hogy nem mûködtethetõ, nem akkor nyit vagy zár amikor kellene, nem megfelelõ sebességgel mûködik stb.). A hiba és a meghibásodás fogalmakat meg kell különböztetni. Egy hiba nem befolyásolja szükségszerûen a tervezett funkció ellátásának képességét. Megszüntetés Nukleáris létesítmény végleges üzemen kívül helyezését és leszerelését magába foglaló folyamat. Mélységben tagolt védelem A biztonság érdekében alkalmazott intézkedések és mûszaki megoldások olyan egymásra épülõ összessége, amely garantálja a biztonságot az intézkedések és mûszaki megoldások bármelyikének hatástalansága esetén is. Minõségbiztosítás Mindazon elõre tervezett, szisztematikus tevékenységek rendszere, amelyek kellõ biztosítékot nyújtanak arra, hogy a terv, gyártmány és tevékenység kielégíti a vele szemben támasztott követelményeket. Minõségirányítás Mindazon elõre tervezett, szisztematikus tevékenységek rendszere, amelyek kellõ biztosítékot nyújtanak arra, hogy a terv, gyártmány és tevékenység kielégíti a vele szemben támasztott követelményeket. Minõségirányítási rendszer Egy szervezet minõség szempontjából történõ vezetésére és szabályozására szolgáló, annak általános irányításától el nem különülõ, egymással kölcsönhatásban álló elemek összessége, amelyek politika és célok megfogalmazását, valamint a célok elérését biztosítják. Minõsítés Szervezetek, személyek és/vagy eszközök alkalmasságának elbírálása a nukleáris létesítmény biztonságát érintõ tevékenységek elvégzésére, funkciók betöltésére történõ jóváhagyást tartalmazó döntés megalapozása céljából. Minõsített élettartam Rendszerelemek azon minimális élettartama, amely alatt a rendszerelem a beépítést megelõzõ minõsítõ eljárás alapján igazoltan képes ellátni tervezett funkcióját a szükséges ideig azon fizikai körülmények között is, amelyek a biztonsági funkció ellátásának idején a rendszerelem környezetében fennállnak vagy fennállhatnak. Modul Az átmeneti kiégett fûtõelem tároló legkisebb tárolóegysége, amely lehet egy konténer, tároló akna vagy egyéb szerkezeti egység. Mûszaki sugárvédelem A mûszaki sugárvédelem azon mûszaki intézkedések összessége, amelyek arra irányulnak, hogy a nukleáris létesítményben munkát végzõknek, illetve a lakosságnak a létesítmény üzemeltetésébõl származó sugárterhelése ne haladja meg a hatályos elõírásokban meghatározott értéket, és melyekkel a sugárterhelés mindenkor az ésszerûen legalacsonyabb szinten tartható, továbbá a radioaktív hulladék keletkezése a gyakorlatilag lehetséges legkisebb mértékû lesz. A Hatóság mûszaki sugárvédelmi engedélyezési és ellenõrzési tevékenységének hatálya kiterjed:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes